ກະບົດສັງຫານ 19 ຄົນ ຂະນະທີ່ ປ.ໄນຈີເຣຍ ໄປຢ້ຽມຢາມ ເມືອງຕ່າງໆ ທີ່ຖືກປົດປ່ອຍ
ພວກຫົວຮຸນແຮງ Boko Haram ສັງຫານຢ່າງນ້ອຍ 19 ຄົນ ຂະນະທີ່ປະທານາທິບໍດີ Goodluck Jonathan ​ໄປ​ຢ້ຽມ​ຢາມ ​ພາກ​ຕາ​ເວັນ​ອອກສຽງ​ເໜືອ​ ຂອງ​ປະ​ເທດ​.
ປະທານາທິບໍດີໄນຈີເຣຍ ທ່ານ Goodluck Jonathan ໄດ້ເດີນ ທາງໄປຢ້ຽມຢາມພາກຕາເວັນອອກສຽງເໜືອຂອງປະເທດ ໂດຍ ທີ່ບໍ່ໄດ້ປະກາດ ໃຫ້ຊາບຫລ່ວງໜ້າ ໃນວັນພະຫັດວານນີ້ ຊຶ່ງເປັນ ຈຸດສູນກາງຂອງການກໍ່ກະບົດຂອງພວກ Boko Haram ປະທານາທິບໍດີໄນຈີເຣຍ ໄດ້ພົບປະກັບກອງກຳລັງທະຫານ ໄນຈີເຣຍຢູ່ໃນເມືອງ Baga ແລະ Mubi ຊຶ່ງເປັນສອງຫົວເມືອງ ທີ່ກອງທັບ ຢຶດຄືນມາໄດ້ ເມື່ອບໍ່ນານມານີ້ຈາກພວກກະບົດ ທຳນຽບຂອງ ປະທາ ນາທິບໍດີ ກ່າວວ່າ ທ່ານ Jonathan ໄດ້ ສຳຫລວດເບິ່ງທາງອາກາດໃນບໍລິເວນອື່ນໆ ທີ່ກອງທັບ ສາມາດ ຢຶດຄືນມາໄດ້ນັ້ນ ແລະ ໄດ້ຢຸດແວ່ທີ່ເມືອງ Maiduguri ຊຶ່ງເປັນເມືອງຫລວງຂອງລັດ Borno ບ່ອນທີ່ທ່ານໄດ້ພົບປະກັບຜູ້ປົກຄອງລັດດັ່ງກ່າວ ພາຍຫຼັງຈາກກັບຄືນມາເຖິງນະຄອນຫລວງ Abuja ແລ້ວ ປະທານາທິ ບໍດີກ່າວຖະແຫລງ ຕໍ່ບັນດານັກຂ່າວ ວ່າທ່ານມີຄວາມຫວັງວ່າ ແຕ່ຄວາມຮຸນແຮງໃນພາກຕາເວັນອອກສຽງເໜືອ ຍັງຄົງມີຢູ່ຕໍ່ໄປ ໃນວັນພະຫັດວານນີ້ ພວກເຫັນເຫດການ ກ່າວວ່າ ຜູ້ວາງລະເບີດສະລະຊີບຄົນນຶ່ງ ໄດ້ສັງຫານຢ່າງນ້ອຍ 19 ຄົນ ໃນເມືອງ Biu ຂອງລັດ Borno ຊຶ່ງເປັນສະຖານທີ່ ເຄີຍມີການໂຈມຕີຫຼາຍບັ້ນມາ ກ່ອນໜ້ານີ້ແລ້ວ ທີ່ພວກ Boko Haram ໄດ້ອ້າງເອົາຄວາມຮັບຄວາມຮັບຜິດ ຊອບ ຜູ້ວາງລະເບີດສະລະຊີບຄົນທີສອງ ໄດ້ພະຍາຍາມທີ່ຈະລະເບີດໂຕເອງໃນບໍລິເວນດຽວ ກັນນັ້ນ ແຕ່ໄດ້ຖືກຂ້າຕາຍ ກ່ອນທີ່ຜູ້ກ່ຽວຈະບີບຄະນວນລະເບີດໃຫ້ແຕກຂຶ້ນ ລາຍງານ ບາງກະແສ ກ່າວວ່າ ຄົນຮ້າຍດັ່ງກ່າວນັ້ນ ໄດ້ຖືກຕີຈົນຕາຍໂດຍພວກຄົນທີ່ເປັນເປົ້າ ໝາຍນັ້ນ ອີກບາງກະແສລາຍງານວ່າ ຜູ້ກ່ຽວຖືກຍິງຕາຍໂດຍກຳລັງຮັກຄວາມປອດໄພ ໃນອີກດ້ານນຶ່ງນັ້ນ ທີ່ເມືອງ Jos ຢູ່ທາງພາກກາງຂອງໄນຈີເຣຍ ມີລາຍງານວ່າ ຫຼາຍຄົນ ໄດ້ຖືກສັງຫານຫຼັງຈາກລະເບີດ 2 ລູກໄດ້ແຕກຂຶ້ນ ໃກ້ຄິວລົດເມ ແລະມະຫາວິທະຍາໄລ ທີ່ຖະໜົນ Bauchi ອົງການຂ່າວຝຣັ່ງ ໄດ້ອ້າງອີງຄຳເວົ້າຂອງພວກເຫັນເຫດການ ທີ່ ກ່າວວ່າ ຈຳນວນຜູ້ເສຍຊີວິດທັງໝົດ ແມ່ນ 17 ຄົນ ກໍຄື 5 ຄົນຕາຍຍ້ອນ ລະເບີດລູກ ທຳອິດ ແລະ 12 ຄົນຕາຍ ຍ້ອນລະເບີດອີກລູກນຶ່ງຕໍ່ມາ